钦定古今图书集成/明伦汇编/官常典/第398卷 > 刘琦
## 钦定古今图书集成/明伦汇编/官常典/第398卷 > 刘琦

按《明外史马录传》：“刘琦，字廷珍，洛阳人，正德九年进
士。嘉靖初，由行人授兵科给事中，以灾异陈亲贤、去
邪、仁民、恤军、选将、信赏、明罚七事，且请倚大臣为腹
心，任言路为耳目。时给京军冬衣布棉，恒过期，以琦
请，即命琦立给。李福达逃洛川，琦知之甚悉。事觉，琦
疏陈颠末，因劾郭勋党逆，又与御史张问行劾勋侵
盗草场租银”，既而《马录》狱具，坐琦佐使杀人，下狱，谪
戍沈阳，阅十年，赦归，卒。